AIŠKINAMASIS RAŠTAS

Dėl nekilnojamojo turto pirkimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pirkti už savivaldybės biudžeto lėšas nekilnojamąjį turtą - žemės sklypą (registro Nr. 44/2269572; unikalus Nr. 4400-5016-7932; žemės sklypo plotas 0,2142 ha.), esantį Molėtų r. sav., Molėtų m., Vasario 16-osios g. 16D, už 45000,00 Eur.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Nupirkusi žemės sklypą Savivaldybė turės galimybę detaliojo plano keitimu pakeisti šio žemės sklypo naudojimo būdą iš „vienbučių ir dvibučių gyvenamųjų pastatų teritorijos“ į „bendrojo naudojimo (miestų, miestelių ir kaimų ar savivaldybių bendrojo naudojimo) teritorijos“ ir suformuoti Skulptūrų parko teritoriją, atitinkančią visuomenės poreikius.

4. Lėšų poreikis ir jų šaltiniai:

Lėšų poreikis – 45000,00 Eur savivaldybės biudžeto lėšų.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracijos (toliau – Administracijos) direktorius 2023 m. lapkričio 21 d. įsakymą Nr. B6-739 „Dėl žemės sklypo pirkimo Molėtų rajono savivaldybės nuosavybėn ekonominio ir socialinio pagrindimo tvirtinimo“, patvirtino Nekilnojamojo turto pirkimo Molėtų rajono savivaldybės nuosavybėn ekonominį ir socialinį pagrindimą. Molėtų rajono savivaldybės taryba 2023 m. lapkričio 30 d. priėmė sprendimą Nr. B1-264 „Dėl žemės sklypo pirkimo Molėtų rajono savivaldybės nuosavybėn“ (toliau – Sprendimas).

Administracijos direktorius, vadovaudamasis sprendimu, 2023 m. gruodžio 20 d. įsakymu Nr. B6-783 „Dėl Molėtų rajono savivaldybės nekilnojamojo turto pirkimo komisijos sudarymo, jos darbo reglamento patvirtinimo“ sudarė Molėtų rajono savivaldybės nekilnojamojo turto pirkimo komisiją (toliau – Komisija) ir suteikė visus įgaliojimus Komisijai organizuoti ir atlikti nurodyto nekilnojamojo turto pirkimą neskelbiamų derybų būdu. Kadangi perkamas turtas, vieta, turto savininkas yra žinomi, Komisija 2023-12-20 išsiuntė kandidatui pasiūlymą teikti paraišką. Komisijai gavus pasiūlymą pirkti turtą – žemės sklypą (registro Nr. 44/2269572; unikalus Nr. 4400-5016-7932; žemės sklypo plotas 0,2142 ha.), esantį Molėtų r. sav., Molėtų m., Vasario 16-osios g. 16D, už 45000,00 Eur, 2023 m. gruodžio 28 d. Komisija pakvietė Kandidatą deryboms. Derybų metu Kandidatas nesutiko mažinti kainos. Komisija išsiuntė prašymą vertinimui. Nepriklausomi turto vertintojai žemės sklypą įvertino 43600,00 Eur. Komisija, atsižvelgdama į turto vertinimo kainą, 2024 m. sausio 25 d. pakvietė Kandidatą pakartotinoms deryboms. Derybų metu Kandidatas nurodė galutinę kainą – 45000,00 Eur. Komisija priėmė sprendimą, kad derybų rezultatai atitinka pirkimo dokumentuose nustatytas sąlygas, laikoma, kad turto pirkimas yra ekonomiškai naudingas, nes 2023 m. gruodžio 20 d. pateiktoje paraiškoje prašoma kaina 45000 Eur viršija 3,2 proc. rinkos vertės, nustatytos atlikus individualų turto vertinimą. 2024 m. sausio 29 d. Komisija pateikė Administracijos direktoriui Pirkimo ataskaitą Nr. T36-4.